Tätä reittiä traktorimarssi kulkee Helsingin keskustassa. Kuva: MTK / Autotoday

Viljelijöiden mielenosoitukseen Helsinkiin odotetaan perjantaina tuhansia viljelijöitä ja satoja traktoreita. Viljelijät vyöryvät valtioneuvoston linnan eteen Senaatintorille peräämään oikeuksiaan.

Viljelijät vaativat kartelleja ja keinottelijoita kuriin, byrokratiahimmeleitä alas ja pisteen ruoan halpuuttamiselle.

Traktorit lähestyvät Helsinkiä kuudesta suunnasta.

Maa- ja metsätaloustuottajain Keskusliitto MTK ry:n järjestämä traktorimarssi vaikuttaa Helsingin liikenteeseen perjantaina aamulla ja erityisesti iltapäivällä.

Marssiin osallistujat kokoontuvat Helsingin ulkopuolella kuuteen pisteeseen, joista siirtyvät Helsingin keskustaan Senaatintorille kahta pääreittiä seuraavasti: Lännen suunnasta Mannerheimintietä pitkin keskustaan ja pohjoisen ja idän suunnasta Itäväylää pitkin Pohjoisrannan kautta Senaatintorille.

Iltapäivällä noin kahden aikaan osallistujat siirtyvät kaupungista poispäin samoja pääreittejä pitkin eli Pohjoisrannasta Itäväylälle ja Mannerheimintietä pohjoiseen Vihdintielle ja Vanhalle Turuntielle.

- Erityisesti iltapäivällä traktorien määrästä riippuen liikenne tulee ruuhkautumaan ja kotimatkaa varten on syytä varata aikaa normaalia enemmän. Mannerheimintiellä marssilla on vaikutusta myös julkiseen liikenteeseen klo 8.30 ja 10.30 välisenä aikana sekä iltapäivällä klo 14.00–15.30, kertoo ylikomisario Pekka Höök Helsingin poliisilaitokselta.

Aamun kokoontumispaikat

Traktorit lähtevä liikkeelle kokoontumispisteistään aamulla kello 8.00–8.30.

Tilaa tästä Autotodayn ilmainen uutiskirje.